Letanovce

Letanovce sú obec na Slovensku v okrese Spišská Nová Ves, v Košickom kraji.

Polohopis 
Obec sa nachádza v západnej časti Hornádskej kotliny na brehoch potoka Brusník a na severných svahoch Slovenského raja.

Susedné obce 
Hrabušice, Smižany, Spišské Tomášovce, Spišský Štvrtok, Arnútovce

Ulice 
Slovenského raja, Slobody, Staničná, Školská, Hanulova, Nábrežná, Štúrova, Malá, Krátka, Poľná, Záhradná, Michalská, Slovenského národného povstania, Tatranská, Cintorínska, Okružná

Vodné toky 
Brusník

Symboly obce 
https://www.letanovce.sk/symboly-obce

História

Staré a cudzie názvy obce 
 1250 Lethon 
 1280 Letun
 1299 Lapis Refugii
 1307 Lapis Leton, Letong
 1319 Locus Refugii seu Letenkew, Letonkew
 1773 Letanowcze
 1786 Letanowce

Nemecký názov: Lettensdorf

Maďarský názov: Letánfalu, Létánfalva

Politika

Starostovia obce 
 1990 – 1994 Michal Urban (KDH)
 1994 – 1998 Michal Urban (KDH)
 1998 – 2002 Michal Urban (KDH)
 2002 – 2006 Ing. Peter Kacvinský (NEKA)
 2006 – 2010 Ing. Peter Kacvinský (NEKA)
 2010 – 2014 Michal Urban (KDH)
 2014 – 2018 Slavomír Zahornadský (NEKA)
2018 – 2022 Slavomír Zahornadský (NEKA)

Obecné zastupiteľstvo 
 1990 – 1994 – 12 poslancov
 1994 – 1998 – 14 poslancov (11 KDH, 1 HZDS)
 1998 – 2002 – 9 poslancov (5 KDH, 4 NEKA)
 2002 – 2006 – 9 poslancov (7 KDH, 1 NEKA, 1 SDĽ)
 2006 – 2010 – 9 poslancov (4 KDH, 1 KDH+SDKÚ-DS, 2 NEKA, 2 SMER+SNS)
 2010 – 2014 – 9 poslancov (4 NEKA, 3 KDH, 1 SMER, 1 SaS)
 2014 – 2018 – 9 poslancov (8 NEKA, 1 KDH)
2018 – 2022 – 9 poslancov (5 NEKA, 3 SPOLU, 1 SMER)

Obyvateľstvo 
Vývoj obyvateľstva od roku 1869

Zloženie obyvateľstva podľa náboženského vyznania (2001)

Zloženie obyvateľstva podľa národnosti (2001)

Kultúra a zaujímavosti

Pamiatky 
Kláštorisko
Zrúcaniny niekdajšieho kláštora na Skale útočišťa (Lapis refugii), ktorý založili kartuziáni roku 1299 a rozšírili novým kostolom roku 1330. Kláštor bol v roku 1436 vypálený a pri obnove v poslednej tretine 15. stor. dostal ďalšiu polygonálne zakončenú kaplnku. Roku 1543 dali Levočania opustený kláštor a kostol zbúrať. Odvtedy leží v rumoch. Z niekdajších stavieb sa zachovalo základové murivo a značne deštruované zvyšky múrov.

Rímskokatolícky kostol Všetkých svätých
Pôvodne neskororománsky z polovice 13. stor., prestavaný v 14. stor. a zbarokizovaný v 18. stor. Z pôvodnej stavby sa zachoval pôdorys so štvorcovým presbytériom, loďou a vežou a čiastočná výška obvodového muriva. Z románskych detailov je južný portál lode, čiastočne zakrytý prístavbou barokovej predsiene. Vstupný portál je gotický. Loď má pruskú klenbu a je rozšírená transeptom zaklenutým krížovou klenbou. Neskorobarokové fasády sú členené lizénovým orámovaním. Vnútorné zariadenie je nové, na dvoch bočných oltároch sú uprostred barokové obrazy z 18. stor. V predsieni je neskorobarokový krucifix z druhej polovice 18. stor.

Šport 
Oddiely Športového klubu Breznovica Letanovce:
Futbalový oddiel
Turistický oddiel

Oddiely Športového klubu TJ Družstevník Letanovce:
Stolnotenisový oddiel
 Fitnescentrum

Pravidelné podujatia 
Každú druhú augustovú nedeľu v roku sa na Kláštorisku v Slovenskom raji koná oslava Dňa Slovenských hôr.

Každý rok posledný júlový víkend sa konajú folklórne slávnosti „Pod lipami“.

Hospodárstvo a infraštruktúra

Farský úrad 
Rímskokatolícky - Slovenského raja 26 

Správca farnosti: Mgr. Marián Sivoň

Kaplán: Mgr. Štefan Belko

Školstvo 
 Materská škola - Nábrežná 9
 Cirkevná základná škola Juraja Sklenára - Školská 55
 Špeciálna základná škola - Slovenského raja 16

Referencie

Iné projekty

Externé odkazy 
 Oficiálna stránka obce Letanovce
 Rímskokatolícky farský úrad Letanovce
 Kláštorisko

 
Obce okresu Spišská Nová Ves